
Remedium  nullum  nisi  usu  tempestivo  tale  fit. 

Hippocrates,  in  suis  Aphorismis. 

Hominem  nullum  sanae  compotem  mentis  exstitisse  arbi¬ 
tror  ,  cui  non  saepius  magnificentiam  ,  ordinem  opesque 
naturae  inexhaustas  admirari  contigerit.  Illa  reapse  tot  animi 
voluptati ,  tot  infirmitatibus  nostris  suppeditat  nutrix  ,  ut 
non  nunquam  de  his  mecum  agitanti  ,  hoc  compertum 
visum  sit  :  quod,  detectis  quae  restant  naturae  arcanis,  qui¬ 
buslibet  generis  humani  malis  remedia  specifica  obviarent. 
Quum  hucusque  penes  neminem  fuerit  arcana  haec  palam 
enunciare,  optato  lentius,  casu  fortuito,  seu  per  analogiam 
detecta ,  illa  patefiunt ;  sic  enim  cortex  peruvianus  et  opium , 
omnium  totius  medecinae  inter  arma  praestantissima  nobis  ar¬ 
risere  ,  quae ,  si  humanitatis  detrimento  adhucdum  desidera¬ 
rentur  ,  claudicans  heu  quantos  medecina  miseros  non  adi¬ 
ret?  Attamen  nulla  auxilia  tantis  tamque  acerrimis  obnoxia 
fuerunt  contensionibus  ,  ut ,  nisi  experta  propinata  manu 
eximias  edissent  virtutes ,  ea  aeterna  jamdudum  obduxisset 
nubes.  His  praemissis,  non  mirabimur,  quas  pro  specimine 
inaugurali  seligi  cantharides,  suos  patronos,  suos  et  inve¬ 
nisse  adversarios.  Prostant  et  alia  remedia,  in  quam  plu- 

rimis  casibus  non  minus  heroica ,  de  quibus  eadem  dici 
possent ;  quid  jam  non  de  sanguisugis?  At  quid  de  his  plura? 
quod  inculpa  sit  unusquisque,  etiam  in  medicina  scientia 
non  omnino  versatus ,  sat  noscit.  Conciliantur  igitur  partes 
Hippocratis  textu  praemisso  :  Remedium  nullum  nisi  usu 
tempestivo  tale  fit. 

Pertractanda  quam  mihi  selegi  materia,  eo  magis  mihi 
placuit,  quum  hucusque  in  hac  Academia  defensam  non 
vidi,  et  quam  saepissime  hodiedum  in  usum  vocantur  can¬ 
tharides.  Antequam  vero  rem  incipiam,  non  inutile  fore 
judico ,  praemonere  :  quo  ordine  procedam ,  quamque  finem 
mihi  proponam.  Primo  historiam  naturalem  ,  nec  non 
illam  medicam  levi  tangam  manu  ;  his  peractis ,  chirnica 
analysi  et  non  nullis  ante  applicationem  cautelis  perpessis, 
agendi  modum,  virtutes  varias  exponam,  denique  cautio¬ 
nes  nonnullae  postea  observandae  finem  secum  trahent. 
Sciat  interim  benevolens  lector ,  ad  funditus  materiam 
perscrutandam  propositum  cum  tempus  ,  tum  juveniles 
ingenii  vires  deficere ,  ut ,  nisi  legibus  Academicis  obtem¬ 
perandum  foret,  fateor  de  re  medica  non  scripsissem  ;  at¬ 
tamen  quum  hujus  scripti  scopus  non  est  ut  aliis  prae¬ 
cepta  delineam  ,  verum  ut  clarissimorum  praeceptorum 
theoriam  et  praxim  altiori  animo  infigerem,  alacrius  con¬ 
ceptum  prosequar. 


DE  CANTHARIDEM 


USU  EXTERNO. 

■  ■—  0^=. - 

HISTORIA  NATURALIS. 


C^uem  inter  rerum  scrutatores,  cantharidum  inventorem  salutem, 
frustra  quaero,  tanta  caligine  primam  earum  notionem  velat  anti¬ 
quitas  j  quae,  cum  contemplenda  ipsius  naturae  munera  facilitatis 
gratia  ordine  disponeret  ,  cantharides  ad  genus  scarabaeorum  ,  ab 
his  magnitudine  tantum  discrepantes  ,  sub  nomine  xxvfaptSxtr  parvi 
scarabaei  transtulit.  Placuit  et  latinis  illud  nomen  :  ab  ea  vero  tem¬ 
pestate,  qua  hispania  ipsas  inter  medicorum  arma  deposuit,  nec 
quibus  viverent  regionibus  tunc  admodum  constaret ,  a  Belgis  muscae 
hispaniae  vocantur.  Cantharidum  ante  Linnaeum  exactam  descriptio¬ 
nem  nusquam  legimus ;  summus  ille  historiae  naturalis  instaurator 
cantharidum  'genus  in  tres  distulit  partes  :  prima  distinguitur  an¬ 
tennis  clavatis  extrorsum  incurvatis;  secunda  gaudet  antennis  fili¬ 
formibus  ;  tertia  signum  characteristicum  habet  antennas  setaceas  ;  hac 
facta  •  distinctione  ,  insectum  sub  nomen  Meloes  descripsit  quarum 
duas  habuit  species,  haec  distinctio  apud  quam  plurimos  viget  auc¬ 
tores ,  ad  primam  pertinent  quae  abbreviata  habent  elytra  absque  alis, 
ad  secundam  quae  elytris  corporis  longitudinis  alas  tegentibus  fruun- 


tur,  harum  quidem  quatuordecim  recensit  species  (i),  quarum  des- 
criptionem  si  non  inutilem  saltem  taediosam  existimo,  idcirco  tan- 
quam  ad  rem  nihil  aut  parum  conferentem  silentio  suspendam. 

Cantharides  quibus  utebantur  antiqui,  non  ejusdem  modernorum 
videntur  fuisse  speciei,  illis  Meloes  cichoreus ,  his  vesicatoreus  fami¬ 
liaris  fuit,  haec  ultima,  his  temporibus,  in  omnibus  Europae  phar- 
macopoliis  in  usum  prostat  medicum.  Sequentia  Pedacii  Dioscoridis 
-verba  ad  priorem  transferenda  speciem  :  cantharides  quae  in  frumentis 
leguntur  ad  recondendum  idoneae  sunt,  et  efficacissimae  sunt  quae  va¬ 
riae  visuntur  ,  luteas  in  pennis  transversas  lineas  habent  ,  quaeque 
oblongo  sunt  corpore,  crassae  et  blattarum  more  pingues,  sed  ineffi¬ 
caces  et  imbecilles  quae  unius  sunt  coloris.  (2)  Eodem  fere  ore  loquitur 
Plinius  potentissimas  illas  esse ,  quae  pingues  sunt  et  luteis  lineis  in 
pennis  ( 'elytris )  transversis  notatae.  (3) 

Cantharides  quae  nunc  usurpantur  ab  antiquis  in  eo  differunt , 
quod  nequaquam  luteis  lineis  in  elytris  sint  notatae ,  sed  aequaliter 
colore  viridi,  aureo  amaeno  et  oculis  gratissimo  tectae.  (4) 

De  ortu  et  generatione  vehementer  disputarunt  veteres ,  ex  putiore 
nasci  canit  Lucretius ,  alii  originem  e  vermiculo  deducunt,  tertia  om¬ 
nium  magis  probabilis  opinio ,  quamque  moderni  fere  omnes  historiae 
naturalis  scriptores  admittunt,  ea  scilicet  est  quod  ex  ovo  sui  generis 
procreantur.  (5) 

Quoad  loca  quibus  inveniuntur  ,  calidarum  regionum  incolas  esse 
omnibus  notum  :  ita  in  Hispania ,  Gallia ,  Italia  congregatim  vi¬ 
vunt.  Cantharidum  collectio,  quae  mense  junii  et  julii  praecipue  lo¬ 
cum  habet,  ob  earum  segnitiem  haud  valde  difficilis.  Necantur  ut 
plurimum  vapore  aceti,  quam  methodum  Dioscorides  jam  proposue¬ 
rat  :  eas  ( cantharides )  in  vas  non  picatum  immittito,  ac  ipsius  os- 


(1)  Hist.  nat.,  edit,  xn  ,  tora.  I,  part.  1 1. 

{1)  De  Mat.  raed.,  L.  II,  Cap.  lxv. 

(3)  Hist.  nat. ,  L.  XXIX ,  Cap.  iv. 

(4)  Forsten  in  sua  dissert.  de  cantb.  ,  pag.  vi. 

(5)  Forsten  op  cit. 

culum  raro  puroque  linteo  obligatum  convertito,  ad  vaporem  fer¬ 
ventis  aceti  quam  acerrimi ,  tamdiuque  inversum  fictile  contineto  , 
donec  illae  suffocentur ;  tandem  lino  transfixas  reponito.  Varii  auc¬ 
tores  contra  usum  aceti  ,  in  necandis  illis  insectis,  in  medium  pro¬ 
tulerunt  opiniones ,  quibus  contendebant  cantharidum  virtutes  ipso 
aceto  infringi,  sed  experientia  quotidiana  ruit  haec  doctrina;  falsum 
quoque  videtur,  quamvis  non  exigui  in  arte  viri  id  asserant,  ve¬ 
tustate  causticam  suam  virtutem  amittere,  quippe  quod  assertione  cel. 
van  Swieten  per  triginta  annos  possint  assei’vare ,  quin  aliquid  de  ea 
perdant ;  idem  et  alii  quam  plurimi  sunt  experti ;  at  certe  integras 
et  recentes  praeferendas  esse  cum  illust.  Van  de  Scinde  (i)  consentient 
et  omnes.  Scribunt  auctores,  imminente  praecipue  tempestate,  illas  odo¬ 
rem  infestissimum  quem  desiccatio  tollit  et  omnino  noxium  exha¬ 
lare  ;  ita  ut  homines ,  qui  sub  arbore ,  cui  copiose  insidebant  cantha¬ 
rides,  cum  somnum  peterent,  febre  correpti  (2)  ,  et  operarii  desiccatio- 
nis  tempore  eas  nudis  tractantes  manibus  urinae  ardorem  mictumque 
cruentum  experti  fuerint. 


HISTORIA  MEDICA. 


Cantharides  antiquis  notas  fuisse  vidimus  :  quum  vero  qui  primi 
asperam  medecinae  scientiam  coluerunt,  etiam  tortuosas  arduasque  vias 
physicae  nec  non  historiae  naturalis  primi  sunt  ingressi,  factum  est 
ut  ab  illo  ipso  tempore  inter  remedia  ,  et  quidem  inter  primaria , 


(1)  Traite  de  la  falsification  des  me'dicamens,  etc. 

(a)  Amoureux  fils  ,  Notice  sur  les  insectes  de  la  France  re'putes  ve'ne'neux. 

cantharides  numerarentur.  Ut  assertum  nostrum  clariori  appareat 
luce,  liceat  breviter  enumerare  summos  in  arte  viros,  qui  de  can¬ 
tharidibus  sermonem  habuere,  hisque  armati ,  plus  vice  simplici  mor¬ 
bos  caeteris  remediis  rebelles  profligaverunt.  Ab  Hippocratis  ipso  tem¬ 
pore  usus  earum  externus  invaluit,  quamvis  non  nulli,  Freindei 
testimonio  freti,  contrarium  contendunt ;  dicit  enim  :  percussis  jam 
omnibus  evacuantibus  viis  quas  aut  natura  teritavit,  aut  ejus  inter¬ 
pres  optimus  in  usum  deducit  Hippocrates  ,  licet  unum  adjungere 
tanto  viro  incognitum,  vesicantia  quae  cantharides  recipiunt;  cantha¬ 
rides  quidem  ut  medicamentum  introsumendum  commendat  Hippo¬ 
crates  ad  vesicas  excitandas  nusquam,  (i)  Absit  quin  illustrissimi 
Freindei  verba  inficiar,  at  id  non  impedit  quominus,  sinon  ad  ve¬ 
sicam  extollendam  ,  eas  in  usu  externo  non  adhibuerit ;  cognitum 
enim  et  in  ejus  scriptis  videre  est  Hippocratem  cantharides  externe 
contra  ulcera  sordida  praescripsisse.  Aetius  formulam  e  cantharidibus 
constantem,  ad  cephaleae  et  hemicraniae  curationem  exhibitam,  offert : 
nos  autem,  ait,  utimur  cataplasmate  e  cantharidibus  et  mirifice  facit , 
dum  per  longum  tempus  ulcuscula  ab  hoc  pharmaco  facientia  sanie 
manant.  (2)  Galenus ,  praeparationes  varias  quae  ante  ipsum  inventae 
fuere  imo  et  non  nullas  quas  et  ipsemet  protulit,  exhibet.  Arceteus , 
quem  fere  unanimiter  vesicantium  cantharidibus  constantium  inven¬ 
torem  salutant  medici ,  eas  mirifice  habebat ,  dicit  enim ;  maxime 
omnium  capitis  ad  ruborem  usque  frictiones  valent  usitatae  quidem 
quaecumque  a  me  superius  traditae  sunt ,  valentior  est  autem  quae  fit 
per  cantharides.  (3)  Celsus  antecessorum  doctrinam  prosequens  de  illis 
haud  silet.  At  supervacaneum  plura  de  his  enarrare  ,  quum  cuique  sat 
constet ,  cantharidum  usum  externum  a  tempore  remotiori  insperatam 
aegris  non  nunquam  attulisse  salutem. 


(1)  Comm.  de  febribus  ,  pag.  292. 

(2)  Tetrabibl.  II  ,  Senn.  1 1  ,  Cap.  l, 

(3)  De  curat  diutur.  morb. ,  Cap.  iv. 

CHEMICA  ANALYSIS. 


Gaudeant  divina  cantharides  virtute ;  at  quae  pars,  an  pedes,  an 
caput,  an  truncus,  an  haec  omnia  simul  eamdem  sibi  vindicant  po¬ 
testatem?  et  si  ita,  quodnam,  ex  omnibus  constituentibus,  princi¬ 
pium  efficacius  agit  ?  Talis  fuit  quaestio  quam  sibi  naturae  scrutatores 
proposuerunt ;  postquam  jam  longo  tempore  in  eam  insudavissent ; 
tam  diversis  tamque  multifariis  desuper  ediderunt  opiniones,  ut, 
quam  in  partem  me  convertam ,  nescio  ;  attamen  recentioribus  labo¬ 
ribus  fidem  adhibeamus ,  quum  pugnant  omnia  :  sequentem  canthari¬ 
dum  lubuit  chemicam  proferre  analysim,  quae  a  Thouvenel  incepta, 
a  doctore  Beaupoil  majori  sagacitate  inquisita,  novum  a  professore 
Robiquet  accepit  lumen  :  hic  chemicus  expertissimus  demonstravit  ; 
nec  ab  olio  viridi,  nec  materia  nigra  insolubili,  nec  flava  aqua  et  al- 
coole  solubili  cantharidum  virtutes  dependere ,  sed  a  substantia  pe¬ 
culiari  cujus  proprietates  et  characteres  consistunt  in  albedine  crys¬ 
talli  formae  ,  aqua  non  solubili,  verum  alcoole  bulliente,  aethere  nec  non 
oliis.  Inquisitiones  ulteriores  ipsum  edocuerunt  cantharides  phosphate 
calcis  sceleti  eorum  basim  constituente ,  necnon  phosphate  magnesiae , 
parva  copia  acidi  acetici,  majori  quantitate  acidi  urici  scatere  (1). 
Haec  de  analysi  satis  superque  dicta,  cum,  etsi  eorum  principium 
agens  cognitum  ,  nihil  praxi  adferret  utilitatis. 

Prudens  ne  dicam  timida  antiquitas  varias  inanes  dictuque  longio¬ 
res,  in  cantharidas  adhibendi  ratione,  praecautiones  nobis  offert;  di- 
camne  nonnullos  illo  tempore  floruisse  qui ,  antequam  in  usum  vo¬ 
carentur,  alas,  pedes, caput  ipsum  esse  tollendum,  dicebant,  contendentes 


(1)  Dict.  des  scienc.  med.,  mot  Cantharides. 

illis  in  partibus  venenum  esse  contentum  }  alios  in  contrariam  versatos 
fuisse  opinionem ,  asserentes  illarum  partium  venenum  illud  corporis 
inhaerens  destruere?  ita  Plinius  de  illis  loquens  ait:  venenum  enim 
hoc  remedium  secum  habet,  alse  medentur  quibus  demptis  lethale 
est  (2).  Recentiores  vero,  spretis  liaud  immerito  antiquorum  rixis, 
totum  insectum  in  pulvere  redactum  impune  adhibuisse,  unumquem¬ 
que  quotidiana  docet  experientia,  quod  integrae  optatum  non  perhi¬ 
bent  effectum  ,  ex  eo  forsan  petendum  ,  quod  substantia  activa  ,  de 
qua  supra  ,  non  madefit  hincque  indissolubilis  nullam  edat  actionem. 

Variae  apud  pharmacepaeos  prostant  compositiones  quibus  cantha¬ 
ridum  pulvis  commixtus,  vesicandi  scopo  ,  virtute  plus  minusve  in¬ 
crescit}  sed  de  his  omnibus  singulatim  agere  propositum  vetat  scriptum. 
Vesicantium  formulae  usitatiorae  existunt  :  nunc  sub  forma  emplastri , 
( quod  emplastrum  vesicatoreum  dicitur )  nunc  sub  forma  unguenti , 
(quod  unguentum  vesicatoreum  audit.)  Attamen  si,  ratione  aetatis 
seu  peculiaris  individui  sensibilitatis  aliave  de  causa ,  actio  requiritur 
minor,  optime  cum  alio  quocumque  mitiori  emplastro  cantharidum 
pulveres  combinari  possunt }  nec  cataplasmata  ipsas  recusant ,  idque 
perutile  fit,  praesertim  rure  ubi  supra  elatae  compositiones  deficere 
valent ,  dum  e  contra  cataplasmatum  ingredientia  ubique  facile  nobis 
comparamus }  imo  et  praeferenda  sunt  praecipue  ubi  humores  evacuare 
mens  est  medico,  quippe,  relaxatis  partibus  ,  majori  illorum  afiluxui 
detur  potestas.  Cantharidum  tinctura  modo  aliis  substantiis  nupta 
tanquam  vesicans,  modo  sola  cuti  admota,  ut  remedium  rubefaciens 
imo  vesicans,  ratione  variarum  circumstantiarum  ,  habetur.  Ex  his 
omnibus  administrandi  modis,  rite  paratum  palmam  praeripit  em¬ 
plastrum  vesicatoreum  aspersumque  cantharidum  pulveribus  quotidie 
inter  medicorum  versatur  manus.  Cum  nonnullis  stat  sententia  e 
cantharidum  nudo  cum  cute  contactu  funestos  saepe  redundare  exitus, 
earum  quantitatem  solito  majorem  aliis  ingredientibus  maritarunt  et 
emplastrum  per  incorporationem,  pravis  sequelis  expers,  vocavere} 
quidquid  sit  ,  tam  frequens,  priori  ratione  sine  ullo  incommodo  em- 


(2)  Hist.  nat.  L.  2.  cap.  35. 

plastra  praescripta  vidi,  ut  non  dubitem  quin  hoc  illo  praeponam  : 
quum  saepissime  cantharides  substantiis  pinguibus  intermixtae,  prae¬ 
cipue,  ut  effectum  generalem  procreant  necesse  sit,  debito  destituantur 
effectu.  Non  negamus  interim  gangrenam,  uti  docet  Bciglivius  (i)  a 
vesicante  ortam  fuisse,  sed  cum  Ypey  non  tam  vesicantis  fortitudi¬ 
nem  quam  morbidam  aegri  constitutionem  et  intempestivum  illius 
usum  accusamus  (2);  praeterea  prudens  et  expers  medicus  ,  ratione 
circumstantiarum  ,  casui  dosim  adaptabit ;  variae  his  temporibus  novae 
apparuere  praeparationes ,  quas  haud  dubito  ad  medicamentorum 
classem  transferre,  quae  medicinae  oneri,  aegris  non  nunquam  morbo 
periculosiora  sunt  ;  attamen  si  fides  scripto  adhibenda  sit  ,  una  dun- 
taxat  ex  his  omnibus  diligenter  asservari  meretur,  quae,  me  judice, 
cum  emplastro  nostro  militare  imo  et.  in  quibusdam  circumstantiis 
ipsum  mehercule  superare  valet ,  praesertim  ubi  actio  requiritur 
spontanea;  quum  haec  dissolutio,  minutis  primis  vix  elapsis,  suam 
perhibeat  virtutem.  Caeterum  si  vesicans  absolute  indicatur  et  meti¬ 
culosi  aegri  a  vesicantibus  abhorrent,  tum  dolo  facile  loco  debito  im¬ 
ponimus.  Cognoscitur  praelaudatum  remedium  sub  nomine  dissoluti 
cantharidum  alkoholico  -  nitrici  a  Chaussier  nuper  promulgati.  (5) 
Quocumque  modo  cantharidibus  utimini ,  inquit  J.  de  Man  ,  et  prae¬ 
cipue  ubi  majora  aut  vesicantia  numero  plura  sunt,  stranguriam 
seu  mictum  cruentum  avertendi  causa,  sit  vobis  in  manu  camphora  (4); 


(1)  De  usu  et  ab  usu  vesicantium ,  pag.  5g  j. 

(2)  De  servandis  civibus,  pag.  217. 

(3)  Cloquet ,  Faune  des  me'decins,  ou  Hist.  des  animaux  et  de  leurs  produits  , 
vol.  3  ,  pag.  263.  —  Praeparat,  infundatur  per  24  aut  3o  horas  ad  atmosphorae 
temperiem,  §  i  canth.  integrarum  in  %  ij  acidi  nitrici,  dein  addatur  %  vij  alko- 
holi  rectificati  gr°  32 ,  infusione  facta,  filtrelur  ad  lenis  caloris  temperiem. 

Usus.  Quand  on  veut  se  servir  de  Ici  liqueur  ainsi  obtenue ,  on  y  trempe 
un  tampon  de  coton  carde  plus  ou  moins  volumineux  •  on  en  frotte  la  partie  , 
on  y  etend  ensuite  le  coton  imbibe ,  on  le  recouvre  d'un  sparadrap  que  l’on 
soutient  a  V dide  d’ une  bande. 

(4)  Opus  cit.  pag.  29. 

Hanc  sententiam  penitus  evertendam  esse  arbitror  :  nam,  si  ratione 
individui ,  morbi  ipsius ,  mitiori  utimur  vesicante ,  intermixta  cam- 
phora  ,  incassum  ;  si  vero  potentissima  ,  medici  fallitur  expectatio ,  cum 
campliora ,  fracta  cantharidum  virtute ,  illud  abrogat  hujus  vero 
vim  hebetat. 

Hasc  de  remedio;  sed  antequam  ad  vesicantium  actionem  transgre- 
dar,  non  nulla  anta  earum  applicationem  praemittenda;  i°  ratione 
individui ;  2°  formae  vesicantis ;  5°  magnitudinis  nec  non  numeri ; 
4°  loci;  5°  apparatus;  6°  denique  ratione  temporis. 

Aelius  de  variis  individiis  ad  vesicantium  applicationem  plus  mi- 
nusve  aptioribus  loquens,  ait  :  In  segnioribus,  ubi  carnea  moles, 
utile  remedium  ,  in  calidis  autem  et  siccis  corporibus  ,  his  ego  non 
utor.  Ita  et  Ypey  :  docuit  experientia  homines  emaciatos,  irritabiles 
et  temperamento  bilioso  minus  vesicantia  sufferre  quam  crassi  et  phleg¬ 
matici  ,  in  prioribus  igitur  majori  cum  prudentia  sunt  adhibenda,  (i) 
Praeterea  nonnulli  inveniuntur,  qui,  seu  ratione  summae  sensi- 
litatis,  seu  certa  idiosyncrasia  ,  vesicantia  omnino  non  ferunt.  Ma¬ 
gnitudo  nec  non  numerus ,  'ipsa  forma  a  loco  remedio  suscepturo  de- 
lineata  ,  differunt  ratione  loci  cui  imponuntur  ,  scopi ,  imo  variarum 
circumstantiarum  respectu  individui  ,  quas  supra.  Quamvis  omnes  , 
paucissimis  exceptis,  partes  vesicantia  immediate  recipiant ,  bifariam 
dividi  possunt,  scilicet  :  quae  necessitatis,  quae  sunt  electionis :  in  priori 
casu  et  frequentissimo ,  ipsi  dolenti,  vel  quam  proximo,  imo  re¬ 
motiori  sed  relativo  loco  vesicans  affigimus.  Si  dijudicamus  ulcus  dudum 
apertum  esse  servandum,  praestat,  si  casus  id  concedat,  quo  miniis 
aegrum  aggravat, applicetur.  In  posteriori  vero,  ubi  totum  labefactatum 
organismum  erigere  studemus,  modo  huc,  modo  illuc  tranfertur  ve¬ 
sicans,  attamen,  quum  major  stimulus  nec  non  motus  violentior  re¬ 
quiritur,  oportet  tum  etiam  sensibiliora  seligamus  loca  ,  de  quibus 
Hojjman  sequentia  :  Si  stimulo  intentiori  et  auctiori  motu  opus  est, 
locis ,  quae  exquisitioris  sensus  et  eminentius  nervosa  sunt ,  appo¬ 
nantur  ,  nuchae  nempe,  collo,  pone  aures,  carpis  manuum,  geni- 


(i)  Opus  .cit,  pag.  214. 

bus  ,  etc.  (i).  Resscissis  tamen,  si  forsan  pars  obsideatur,  crinibus; 
et  cel.  PVhytt  asserit,  si  vesicantia  capiti  imponantur,  duodecim  vel 
quatuordecim  horis  eorum  impositio  a  crinium  resectione  ,  oportere 
distetur,  funestissimis  ut  obvietur  symptomatibus.  Vesicantia  re¬ 
cusant  partes  quae  ut  cicatrices  nulla  gaudent  transpiratione,  quum 
haec  ut  videbimus  absolute  necesse  sit ,  ipsissimo  principio  partes  non¬ 
nullae  perutile  frictionibus  siccis  seu  humidis  ad  remedim  recipien¬ 
dum  praeparantur.  Cuti  admotum,  ne  locum  deserat,  affirmetur  oportet, 
at  vero  varias  adhibuere  methodos  ;  hi  suadent  vesicantia  ,  marginibus, 
in  parte  diametraliter  opposita ,  perforatis ,  ope  linteoli  per  foramen 
transmissi,  parti  annectantur  ;  alii  circumferentia  emplastro  fortiter  ad¬ 
haesivo  illineatur  commendant,  quae  methodus ,  cum  vesicae  formatio 
impeditur,  omnino  rejicienda.  Optimus  ,  quem  in  nosocomio  millies 
vidi,  apparatus,  duobus  constat  linteolis  filiformibus  emplastro  ad¬ 
haesivo  illinitis  ,  quem  cruciatim  emplastrum  amplectentem  ,  parti 
accomodatus  ne  laxius  strictiusve  auxilietur  limbus.  Quoad  tempus 
duplex  hic  consideranda  venit  quaestio,  quo  et  quanto  tempore  vesi¬ 
cantia  applicantur ?  De  hac  ultima  in  posterum,  eorum  variis  virtu¬ 
tibus  expositis  ,  verba  faciemus.  Prior  vero  quae  tanquam  summa  et 
quam  maxime  momentosa  non  solum  in  adhibendis  vesicantibus,  ve¬ 
rum  etiam  in  coeteris  omnibus  remediis  propinandis ,  intimiorem 
requirit  indaginem  :  ne  citius  nec  tardius  in  usu  sint  docet  sequen¬ 
tibus  cel.  de  Man ,  ubi  de  applicationis  tempore  loquitur,  illud  est, 
inquit  :  Ubi  pulsus  seu  ratione  suae  constrictionis,  seu  velocitatis,  haud 
nimiam  sanguinis  massam  ,  nec  illius  motus  violentiores  tangenti 
digito  offerat,  quin  etiam  ubi  vires  non  adeo  fractae,  ut  in  vesican- 
tium  stimulum  reagere  nequeant  (2) ;  et  illust.  van  Swieten  ubi  de  in¬ 
flammationibus  internis  :  Cum  autem  haec  omnia  (epispastica  et  vesi¬ 
cantia)  insignem  acrimoniam  habeant  ,  et  irritando  partem  cui  appli¬ 
cantur  saepe  motum  sanguinis  in  toto  corpore  adaugeant,  ideo  in  illorum 


(1)  Oper.  tora.  17,  pag.  71. 

(2)  Opus  cit.  pag.  32. 

usu  ,  majori  cautela  semper  opus  est  (i).  Id  quam  verissimum  :  nam  si , 
stante  plethora ,  aut  totius  systematis  sanguinei  virium  exaltatione,  in¬ 
ternam  alicujus  visceris  inflammationem  vesicante  mederi  tentaremus, 
timendum  quam  maxime  ne  morbi  statu  multo  pejori  medicus  incul¬ 
paretur;  qua  de  causa  id  evenit,  ubi  de  virtute  revellente  dicemus,  ex¬ 
planare  conabimur  ;  patet  inde  quantum  intersit  medici  dignoscere, 
quo  tempore  venesecliones ,  aliave  remedia  temperantia  praemittenda 
sint,  donec  tempus  adsit  oportunum  quo  morbus  suis  contineatur  limi¬ 
tibus  ,  aut  saltem  nisi  leviter  totum  afficiat  systema.  Ut  et  citius  ,  ita  et 
tardius  concedi  possunt,  praecipue  ubi  vires  amissas  roborare  cupit  medi¬ 
cus;  scimus  enim  medicamenta  non  in  materiam  ipsam,  quae  nisi  medium 
quibus  vires  vitales  suam  manifestant  praesentiam  ,  sed  in  has  ipsas 
dirigi,  quas  auctas  diminuere,  minutas  augere,  abnormes  vero  ad 
rhythmum  naturalem  redigere  optamus;  at  si  vitae  stamina  eo  labant, 
ut  medicamentis  frustra  contorqueantur,  non  mirandum  cur  medici 
fallunt  desiderium  ,  id  circo  periculum  in  mora  ,  imo  saepe  maximum; 

sensit  et  idem  Josicis  Weitbreit ,  ubi  dicit:  si  vesicantia  indicantur, 

✓ 

applica  illa  sine  mora  ,  sivero  rem  procrastinas  donec  Hannibal  ante 
portas  steterit,  tum  plerumque  conclamata  res  est.  (])  Sic  in  summa 
virium  prostratione  vel  nullum  edunt  effectum  ut  de  IVLan  :  exhaustis 
viribus  haut  secus  ac  in  silicem  agunt  vesicantia  ;  vel  si  quid  efficiant 
non  raro  pars  gangrena  corripitur.  Notandum  ne,  statu  aegri  impo¬ 
nente,  medicus,  indirectam  pro  directo  habens  debilitatem,  eosdem 
ac  in  verium  exaltatione  ,  perpetret  errores. 

Haec,  de  remedio  et  variis  ante  ipsius  adhibitionem  praecautionibus, 
dicta  sufficiant,  sed  antequam  ad  actionem  progrediar,  liceat  quaedam 
afferre  de  parte  cui  objicitur. 

Dermoidum  systema  tribus  e  stratis  constare  scribunt  physiologi  : 
primum  quod  corium  vocatur  cu jusque  structura  intima  hucusque  la¬ 
tere  videtur,  transitum  cedit  capillis,  nervis,  vasis  sanguiferis  et 
exhalantibus  nec  non  absorbentibus,  secundum  corpus  audit  reticu- 


(1)  Comrn.  in  H.  Boerhaave  ,  t.  i  ,  pag.  677. 

(2)  Haller ,  t.  5. 

latum,  textus  sistit  vasculosus  varios  continens  humores,  tertium 
vero  formatur  papillis  numerosioribus  et  ratione  partis  numero  di¬ 
versis  quseque  papilli  tanquam  nervorum  extremitates  aspiciuntur. 
Tria  haec  strata  peculiaris  insensilis  operit  cuticula  epidermis  dicta  , 
quae  vasis  exalantibus  dermidi  adhaeret.  His  addi  possunt  solida  om¬ 
nia  totius  corporis  ,  ratione  structurae  diversae ,  gaudere  vi  vitali , 
vasaque  majora  et  praecipue  minora  in  contentum  suum  liquidum 
agere.  Quandiu  vero  stimuli  naturales  et  consueto  suo  more  partes 
sensiles  et  irritabiles  afficiunt,  tandiu  omnia  secundum  normam  et 
sanitatis  leges  procedunt ;  at  quamprimum  nostrum  remedium  cuti, 
sub  emplastri  aliave  forma,  apponitur,  impedit  quominus  insensibilis, 
qua  gaudet  cutis  transpiratio,  in  auras  avolat  ;  colligitur  ergo,  partes 
vesicantis  emollit  nec  non  cantharidum  principium  agens  dissolvit. 
Hac  facta  solutione ,  per  epidermidis  poros  penetrans  ,  corpus  reticu¬ 
latum  nec  non  papillos  offendit,  hos  moleste  afficit,  illud  vero  in 
motus  insolitos  perducit.  Rupto  aequilibrio,  major  affluit  humorum 
copia  ,  ac  si  natura  copiosiori  humorum  affluxu  ,  stimulantem  can¬ 
tharidum  solutionem  diluere,  sicque  vires  infringere  vellet,  non  secus 
ac  corpore  hseterogenio ,  in  membranam  oculi  conjunctivam  dictam, 
illapso,  tantis  fit  lacry  marum  affluxus,  ut  haud  difficile  sit  determinare 
quid  sibi  proposuerit  natura ,  scilicet  per  lacrymarum  torrentem  cor¬ 
pus  noxium  eliminare.  Sic  facta  sanguinis  appulsu  ,  pars  inflammatur, 
humores  serosi  abondanlius  continuo  accumulantur  et  secernuntur, 
ros  quoque  telae  cellularis  non  minus  adaugetur,  et  per  cutis  inter¬ 
stitia  epidermidem  urgent;  quae  humorum  accumulatio,  quum  neca 
functione  perspiratoria  nec  ab  illo  adsorbente,  ea  ,  qua  secernitur  pro¬ 
portione  ,  tolli  nequit,  partibus  emollitis,  vasa  et  pra3cipue  minima 
cuti  epidermidem  necLentia  ad  summum  distendit  ^  donec  tandem 
rumpuntur;  quo  dato  exitu  ruunt  in  epidermidem  humores,  hanc 
elevant  et  in  vesicam  attolunt.  Perstat  inierim  absorptio,  attamen 
longe  major  fluidi  pars  per  vesicae  rupturam  ,  quam  ab  absorbentibus 
in  torrentem  circulum  ducitur,  foras  prorumpit. 

Ad  unum  omnes  de  hac  vesicantium  actione  conveniunt;  sed  hi, 

in  principio  quodam  salino,  actionis  causam  quaerunt  et  varia  dictuque 
longiora  in  asserti  probam  adferunt.  Alii  vero,  cantharidum  actio¬ 
nem  mechanicam  esse  contendunt,  et  microscopio  muniti  in  spinis, 
quibus  eorum  corpuscula  inhorrescere  observavere ,  ponunt.  Quidquid 
sit,  quamquam  nulla  arte  chemica  adhucdum  fuerit  demonstratum 
cujusnam  naturae  substantia  salina  sit,  hanc  opinionem  admitten¬ 
dam  puto  et  tanquam  principium  agens,  in  cantharidum  actionis 
explicatione,  habui.  Nonnullos  auctores,  re  non  rite  perpessa,  ve¬ 
hementer  errasse  ubi  vesicantium  virtutes,  aucta  continuo  canthari¬ 
dum  copia,  intendere  crediderunt,  sequentibus  verbis  videre  est  :  ni 
agatur  de  revulsione  sanguinis  sub  ipsa  prima  exutorii  actione,  fal¬ 
sum  autem  est  quod  sanguis  in  decursu  inde  efficacius  derivatur  aut 
revellatur  :  quippe  diun  acriora  sunt  topica  ;  producitur  nimia  cutis 
inflammatio,  qua  fit  ut  sanguis  minus  libere  subjectum  locum  prae¬ 
terfluat,  utque  consequenter  minori  copia  dato  tempoi'e  accedat.  Pa¬ 
riter  ac  diminutum  sanguinis  per  hunc  locum  meatum,  minor  ma¬ 
teriae  exhalandae  et  lymphaticae  copia  dato  tempore  cuti  ad  fertur ,  et 
quae  offertur  minus  libere  excernitur  ob  obstructa,  insigniter  infarcta, 
volumine  aucta  et  cutis  poros  lymphaeque  canaliculos  comprimentia 
vascula  sanguifera.  (i)  Ea  ,  ni  fallor,  opinio  per  aliarum  partium  in¬ 
flammatione  correptarum  similitudinem  corroborare  valet,  perstante 
enim  summa  irritatione  in  peripneumonia ,  imo  et  in  ulcere  quali¬ 
cumque,  nulla  fit  muci  vel  puris  secretio. 

Ex  his  solis  ,  quas  topice  nostrum  remedium  in  indumento  cuta¬ 
neo  mutationibus  exerat,  facile  patet  quantis  auxilietur  infirmita¬ 
tibus  quamque  merito  inter  heroica  numeretur  medicamenta  ;  at 
ne  quis  credat  illorum  virtutes  non  ultra  applicationis  locum  suam 
exercere  potestatem ,  quamvis  nonnulli  in  eam  versati  fuere  opinio¬ 
nem.  Cantharides  ab  Hippocratis  ipso  tempoi’e  tanquam  remedium 
summum  diureticum  interne  propinabantur  j  qui  modus  haud  hodie- 
dum  omnino  obsolevit  ;  atsi  ita  agant  interne  sumptae ,  cur  de  usu 


(i)  Wauters,  de  exutoriorum  delectu,  $  22 ;  PaS*  2^- 


(  '9  ) 

externo  idem  dicere  non  possemus  ?  Nonne  purgantia  aliaque  remedia 
per  frictiones  exhibita  easdem  ,  ac  interne  sumpta ,  in  organismo 
edunt  mutationes  ,  imo  et  non  nulla  hoc  modo  tutiora  adhibentur. 
Praeterea  quomodo  explicabunt  varia  quae  in  viis  urinariis  funesta 
nonnunquam  ostendunt  symptomata  vesicantia  ?  An  per  consensum 
cutirn.  inter  et  vesicam  existentem  ?  Sed  cur  caetera  medicamina  non 
minus  stimulantia  imo  vesicantia  non  euindem  perhibent  effectum  ? 
Absorptum  cantharidum  principium  agens  in  torrentem  circuli  vehi 
affirmant  practici  quam  plurimi  ,  quorum  opinionem  libenter  foveo  , 
ex  innumeris  casibus  quos  possem  enarrare,  quibus  evidenter  patet, 
absorptione  facta  ,  ad  vias  deferre  urinarias  ;  sequens  cel.  Wisdani 
tradere  lubet  :  Nobilem  quemdam  a  cataplasmate  ex  fermento  et 
cantharidibus  genu  applicato  sensisse  dolorem  lumborum  et  renum, 
quos  tantus  urinae  ardor  secutus  est,  ut  sine  cruciatu  et  ejulatu 
ne  guttulam  quidem  emittere  potuerit,  cataplasmate  remoto  sympto¬ 
mata  paulatim  remisisse  ,  et  denuo  applicato  veliementiora  exper¬ 
tum  (i).  Admisso  cantharidum  per  torrentem  circulum  ad  vias  uri¬ 
narias  delatione  ,  absurdum  foret  credere  ipsam  activam  irritantem 
materiam  quae  tam  mirifice  in  cute  agit  ,  ad  partem  quamdam  deferri 
quin  in  processu  suo  nullos  edat  effectus  ,  sed  tanquam  materia  iners 
cum  sanguine  vehi ,  dein  vero  ad  vias  urinarias  iterum  renasci. 

Censeo  itaque  principium  illud  circulationis  tempore  vasa  sangui- 
fera  et  cor  ipsum  irritare  motumque  illorum  intendendo,  febrim  quam 
vesicatoream  nonnulli  vocant,  producere.  His  freti  antiqui,  quibus 
usus  internus  admodum  familiaris ,  ubi  pulsum  debiliorem  necnon 
lentiorem  corrigere  cupiebant ,  cantharides  haud  sine  effectu  in  usum 
vocabant  ,  nunc  vero  quum  externus  interno  praevaluit ,  non  nun¬ 
quam  eamdem  in  finem  ad  eas  recurrimus.  Ita  Wcild-Schmid  :  Non 
alio  tempore  ( vesicantia  )  juvant  quam  ubi  motus  solidorum  et  flui¬ 
dorum  deficiunt,  motus  arteriarum  languidi  sunt,  ut  vi  quasi  fracta, 
dum  penetrante  illo  quo  praeditae  sunt  stimulo,  universi  corporis  tu- 


(1)  Obs.  chirurg. ,  cent  6,  obs.  a& 

lnilos  nervoso-musculares  ipsasque  arterias  animant  easque  ad  vividio¬ 
rem  contractionem  et  systolen  invitant,  qua  de  causa  ab  eorum  ap¬ 
plicatione  pulsus  ante  depressi  sese  attollunt ,  parvi  majores  fiunt  (i). 
Ce  moyen  therapeutique  produit  une  exeilation  tres-marcquee  sur  ioute 
Veconomie  animale ;  il  reveille  les  tissus  engourdis  ou  debilites ;  il  ra— 
nime  les  fonctions  languissanles  ,  augmente  la  tonicite  generale,  source 
des  forces  vitales  (2).  Attamen  non  desiderantur  exempla  apud  auc¬ 
tores  quibus  stabilitur  stimulum  vesicantis  haud  toto  communicari  sys¬ 
temati,  et  Cullen  primus  :  Mais  chez  heaucoup  de  personnes  Vejfet 
de  ce  stimulus  rfest  pcis  consiclerable ;  chez  d^  aut  res  il  ne  se  commu¬ 
nique  pas  a  tout  le  systeme  (5'.  Id  facile  concipi  potest  :  constat 
enim  jam  a  remotiori  tempore  vasorum  capillarium  ,  a  cordis  et 
magnorum  vasorum  circulatione,  immunem  esse,  at  quomodo  id 
eveniat,  an  a  loco  cui  imponitur,  an  certa  individui  idiosyncrasia , 
defectu  vesicantium  efficaciae ,  an  denique  a  tempore  quo  applicantur 
aut  ipsorum  magnitudine  dependeat  ,  nescio  :  Le  vesicaloire  produit 
des  ejfets  generaux  et  loc.au x ;  mais  ces  deux  modes  d’aclions  ne  sont 
reellement  que  des  degres  differens  du  meme  resultat.  Le  vesicatoire 
agit  dabord  localement ,  puis  ensuite  il  iend  son  action  sur  tout  le 
systeme,  et  se  borne  meme  au  premier  mode,  s’il  est  de  petite  di- 
mension  ou  s’il  nest  applicque  que  peu  de  temps.  Le  vesicatoire  equi 
n?agit  que  localement  est  un  derivatif ;  celui  qui  produit  des  ejfets 
generaux  est  un  tonique  reel.  Et  parum  inferius  :  L’ action  generale 
excitant  tout  le  systeme  animal ,  ranime  tous  les  tissus ,  augmente  Venergie 
des  fonctions ,  produit  une  tonicite  generale  (4).  Non  solum  vesicantia 
interdum  ,  ut  supra  vidimus,  topice  agendo  generalem  non  incitant  cir¬ 
culationem  ,  verum  etiam  irritationem  internam  ad  partem ,  quae  cum 
systemate  sanguineo  minorem  alit  consensum  transferendo  aut  re¬ 
vellendo,  seu  solvente  sua  virtute  obstaculum  pulsus  celeritatis  causa 


(1)  Mesc.  nat.  curios. ,  obs.  214. 

(2)  Dict.  des  Scien.  med. ,  tora.  5y  ,  pag.  363. 

(3)  Elem.  de  Me'd.  prat. ,  par  Bosquillon  ,  §  191 ,  pag.  i5o. 

(4)  Ouvrage  cite'. 

tollendo,  eam  retardare  valent.  Haec  cantharidum  quasi  sibimet  virtus 
opposita  celeberrimum  de  Haan  non  latuit  :  Quoties  ,  inquit ,  in  dolores 
pectoris  qui  venesectionibus  aliisve  remediis  non  cedebant  imo  exa¬ 
cerbabantur  ,  cantharidibus  abstuli ,  febre  non  modo  non  augente  , 
verum  eam  mitiorem  reddidi  (i).  Quamvis  vesicantia  plerumque  cir¬ 
culationem  incitare ,  sicque  vires  tum  vitales  tum  erigere  animales 
contendimus,  notetur  stimulum  illum  non  admodum  protracto  pers¬ 
tare  tempoi'e  :  patet  enim  sequentibus  verbis  celeberrimi  Gloss  :  Licet 
motus  arteriarum  etiamnum  nimis  veloces  ab  eo  (vesicante)  inten¬ 
dantur,  brevi  tantum  intervallo  hoc  fit,  postea  quidem,  eliquatis 
densis  humoribus,  pulsus  sensiuntur  molliores  et  febres  erunt  len¬ 
tiores  (2).  Cullen  ipsissimis  utitur  verbis  :  Lorsque  Vejjet  a  lieu  sur 
tout  le  systeme ,  il  parait  qiCil  se  dissipe  eniierement ,  des  que  Vepan- 
chement  est  Jorme  et  que  la  serosite  sort  de  la  partie  oii  Von  a  applique 
le  vesicatoire.  Ex  his  omnibus  constat  vesicantium  usum  multum  dif¬ 
ferre  ratione  scopi ,  quum  nunc  ut  derivans  seu  revellens  ,  nunc  vero 
tanquam  remedium  tonicum  ea  adhibeamus  quo  vires  vitales  et  ani¬ 
males  roborantur. 

Caloris  et  sudoris  a  vesicante  augmentum ,  aucto  generali  sanguinis 
influxu  facile  intelligitur  ;  et  si  praxis  aliquando  tegros  vesicantibus 
submissos  profusos  sudore  observaverit ,  valde  dubito  utrum  ,  ut  qui¬ 
dam  id  explicant ,  a  consensu  totius  cutis  cum  ea  parte  cui  impositum 
fuit  vesicans  locum  habeat,  quin  potius,  a  morbi  charactere  seu  certa 
individui  ad  sudores  propensione  oriatur  ,  arbitror.  Ueffet  des  cantha¬ 
rides  sur  le  systeme  sanguin  est  tr  es- e  vident ,  il  est  le  plus  prononce 
de  tous  ceux  qidelles  produisent  5  il  en  resuite  tous  les  phenomenes  qui 
appartiennent  a  la  circulation  augmentee  comme  anxie  Le ,  sueur , 
chaleur,  etc.  (3).  Omnia  stimulantia  remedia  resolventia  dici  possunt, 
resolvunt  igitur  et  cantharides  non  solum  stimulo  suo  ut  hi ,  sed  im¬ 
mediate  in  ipsos  solvendos  humores  agentes  statuunt  alii.  Baglivius , 

(1)  Meth.  medendi,  pag.  4n 

(2)  Comment.  de  codecim  de  febrebus  Ingdini.  Bat. ,  1753,  pag.  189. 

(3)  Dict.  des  Scicn.  med.,  tom.  57  ,  pag.  364* 


( 22 ) 

qui  hanc  opinionem  alacriter  est  amplexus ,  multa  desuper  experi¬ 
menta  tentavit,  alia  et  alii  hanc  opinionem  penitus  evertentia  ten¬ 
tamina  ostendunt,  ut  ad  hunc  usque  diem  cum  illust.  de  Man  dicere 
cogamur,  sapientioribus  dillucidandam  rem  relinquimus. Quidquid  sit, 
constat  experientia  ,  cantharides  praeter  virtutem  stimulantem  quam- 
plurimis  medicamentis  communem,  peculari  in  tumoribus  praecipue 
frigidis  solvendis  frui  potestate,  quae  utrum  a  vesicantium  in  humores 
actione  directa  ,  an  a  stimulo  ipsis  peculiari  qua  solida  afficiunt  depen¬ 
deat ,  vereor  statuere. 

Ex  omnibus  vesicantium  virtutibus ,  eminent  revellens  nec  non  eva¬ 
cuans.  Prior  bifariam  dividitur  in  derivativam  ubi  a  proximis  ,  in 
revulsivam  quum  remotioribus  partibus  ad  partem  cui  adjacent  ve- 
sicantia,  alliciantur  humores;  oportet  interim  ,  interna  revellenda, 
externa  eorum  praevaleat  irritatio.  Nam  si  interna  major ,  externam 
obscurat  irritationem  minorem  ,  non  solum  malum  non  revellet  ve- 
sicans,  verum  saepe,  eum  quam  maxime  adaugebit,  quum  non  secus 
ac  externa  internam  ,  sic  quoque  interna  externam  irritationem  at¬ 
trahere  valeat.  Hinc  quanta  prudentia  opus  sit,  ne  remedium  in  ve¬ 
nenum  abeat,  patet.  Quo  marte  vesicantia  tanti  valeant  in  affectionibus 
spasmodicis  ,  praestantissimos  inter  auctores  lis  est;  attamen  puto  cum 
ipsa  morbi  causa,  horum,  nunc  cum  revellendo  tum  solvendo ,  nunc 
stimulando  ,  absente  plethora  et  virium  exaltatione,  a nti spasmodicam 
variare  virtutem. 

His  de  vesicantium  virtutibus  expositis  ,  restat,  quae  supra  tanquam 
suo  tractanda  loco  relinqui ,  aggrediar. 

Quamvis  exacte  determinari  nequeat,  quanto  tempore  vesicantia  cum 
cute  in  contactu  sint  relinquenda  ,  quum  et  a  teneritudine  et  sen- 
silitate  cutis  nec  non  vesicantis  fortitudine  sit  petendum  ,  ne  ci¬ 
tius  nec  tardius  auferantur  docet  praxis;  casus  enim  uterque  incom¬ 
moda  secum  trahit  :  in  priori  frustra  ,  in  posteriori  funesta  saepe 
pariunt  symptomata.  Dicit  cel.  vcin  Swielen  :  Si  nimis  diu  relin¬ 
quantur  cantharides  ,  irritando  pulpam  illam  nervosam  epidermidi 
subjectam  saepe  intolerabiles  dolores  excitant ,  imo  et  aliquando  mo- 


(  ^  ) 

lestissimam  stranguriam  faciunt  et  mictum  cruentum  (i).  Notetur 
interim  quum  vesicantia  ut  remedium  tonicum  concedantur  quum 
non  ad  vesicam,  verum  ad  rubedinem  tantum  usque  relinquantur, 
contractius  multo  fieri  applicationis  tempus.  Hinc  differt  in  genere 
ratione  scopi.  Funestorum  quae  nonnunquam  ex  usu  nostri  re¬ 
medii  redundant  symptomatum  avertendi  causa,  multum  potus 
muscilaginosi  per  utile  aegris  commendabant  antiqui  ;  verum  ta¬ 
men  ,  non  obstantibus  his  et  supra  enarratis  adhibitis  ,  saevierunt 
et  cantharides  in  vias  urinarias ;  at  sacram  his  in  casibus  anchoram 
habemus,  constat  enim  experimentis  et  observationibus  ,  camphoram 
cantharidum  virtutes  infringere.  En  verba  Forsten  :  Camphorae  et  pul¬ 
veres  cantharidum  aa  gr.  vili  cum  pauca  panis  masticati  quantitate  in 
cataplasmatis  formam  redegi,  et  sic  cuti  apposui,  inter xn horas  exsicca¬ 
tum  erat  cataplasma  et  induruerat  plane,  interim  nec  pruritum  nec 
inflammationem  multo  minus  vesiculam  produxerat  cantharidum  pul¬ 
vis  (2).  Hujus  optimum  praescribendi  modum  in  emulsione  ,  vesicante 
ipso  relicto,  habeo. 

Quum  funestae  sequelae  ex  usu  cantharidum ,  ut  supra  vidimus, 
a  summa  quoque  partis  cui  apponuntur  sensilitate  redundant ,  nemo 
certe  ,  praemissa  cutis  structura  ,  mirabitur  ,  dum  unum  sequatur 
alterum  vesicans  necesse  sit ,  qua  ratione  non  eaedem  nisi  epidermide 
regenerato ,  sed  vicinis  conceditur  partibus  ,  ubi  solitis  perhibitis 
mutationibus  ,  interdum  rupta  sponte  vesica  ,  humores  serosi  nunc 
majori,  nunc  minori  copia,  ratione  circumstantiarum,  effluunt,  quibus 
alias  ad  partem  vesicae  inferiorem  exitus  foramine  concedendus.  Haec 
prima  humorum  quantitas ,  respectu  illorum  totius  corporis,  admo¬ 
dum  exigua  sit;  non  tamen  his  assentio,  qui,  eliminandis  humo¬ 
ribus  ,  vesicantia  exiguae  esse  virtutis  pronuntiant ,  quum  triplam , 
quatruplam  imo  sex  duplam  saepe  copiam  primis  sequentibus  diebus 
stillat  ulcus ;  haud  huc  sistit  evacuatio ,  quantam  enim  secretio¬ 
nem  ope  digestivi  irritantis  qualiscumque  bis  ter  ve  de  die  renovati 


(1)  Comm.  in  A.  Boerh. ,  tom.  1 ,  pag.  677, 

(2)  Diss.  de  usu  in  et  ex  cantb. ,  pag.  a3. 

non  obtinemus  ?  Errant  igitur  qui  his  in  casibus  vesicantium  vir¬ 
tutes  negant  ,  quum  non  dubito  cum  multis  aliis,  ingenti  humo¬ 
rum  evacuatione,  vesicantia  nonnunquam  ut  summa  debilitantia 
remedi  ahabere ;  praeterea  vesicantia  sive  parti  dolenti  ,  ant  vicino 
in  loco,  sive  remotioribus  transtulimus,  non  tantum  humorum  mas¬ 
sam  generalem  ,  quam  in  primo  casu  partialem  morbide  peccantem 
diminuere  ,  in  secundo  vero  illorum  directionem  perversam  mutare, 
studemus.  At  vero  si  non  evacuare ,  verum  irritare  et  ulcus  a  vesi- 
cante  pi’oductum  sanare  cupit  medicus  ,  substantia  pinguis  aut  lene 
qualecumque  digestivum  imo  et  sola  natura  plerumque  medici  ex- 
pectationem  explet.  Qui  sunt  varii  casus  qui  huic  ulceri  occurrere 
valent  ?  Quae  sunt  generis  humani  calamitates  quibus  utile  ,  quae  vero 
quibus  non  impune  vesicantibus  utimur?  De  his  singulis  locus  foret 
disserere  ,  at  certe  difficilis  et  labor  improbus  cuilibet  medicinae  ty~ 
roni ,  ex  ingenti  numero  scriptorum  seligere ,  quae  in  singulo  morbo 
omnino  bona  ,  quae  mala  sint  habenda  ,  quum  experientia  ,  qua  vix 
fruitur  ducem  habere  oporteat,  idcirco  recensitis  acquiesco. 


TANTUM. 


r  25 ) 

THESES. 


i. 

Sola  positio  cum  suis  adminiculis  ,  in  coli  femoris  el  claviculae 
fractura  ,  omnibus  apparatibus  ad  extremitatum  fracturae  coaptatio¬ 
nem  adhibitis  ,  praeferenda. 

*  II. 

Nec  in  sanguine  praeexistit,  nec  ab  ipso  mutato  sanguine,  nec  a 
resolutione  aut  putrefactione  partium  ,  nec  a  liquido  seroso  cum  al¬ 
bumine  mixto ,  sed  a  mera  secretione  morbida  pus  formatur. 

III. 

Sensibilitas  organica  ab  animali  natura  sua  non  differt. 

IV. 

In  valida  apoplexia  sectio  jugularis,  sectioni  venarum  pedis ,  haec 
Brachii,  anteponenda  j  imo  et  arteriotomia  non  nunquam  inter  hos 
omnes  evacuandi  modos  primum  instituenda. 

V. 

Haemorrhagias  ad  plethoram  generalem  disponere  non  admittimus. 

VI. 

In  inflammationibus  internis  epispastica ,  nimis  cito  applicata  , 
periculosa. 

VIT. 

Tumorum  ut  et  fluidorum  collectorum  absorptio ,  systematis  san¬ 
guinei  actione  minori ,  opitulatur. 

VIII. 

Haemorrhagias  numeramus  passivas. 

IX. 

Puris  metastasim  non  negamus. 

Vidi  nihilque  reperi  quod  §  56 
leg.  Acad .  adversetur , 

F.  E.  VERBEECK, 

Fac.  Med.  Prof.  ord.  et  Dec. 


(i  ) 

